149. löggjafarþing 2018–2019.

Þingskjal 1715 — 924. mál.

Svar

fjármála- og efnahagsráðherra við fyrirspurn frá Þorsteini Sæmundssyni
um krónueignir.

Við vinnslu svarsins var byggt á upplýsingum frá Seðlabanka Íslands. Á grundvelli lögboðins hlutverks síns um eftirlit með lögum nr. 37/2016, um krónueignir sem háðar eru sérstökum takmörkunum, safnar Seðlabankinn upplýsingum um stöður aflandskrónueigna á hverjum tíma

1.	Hversu mikið af þeim krónueignum sem leystar voru úr höftum með lögum nr. 14/2019 hafa horfið úr íslensku hagkerfi frá gildistöku laganna til dagsins í dag?

Hinn 4. mars sl., daginn fyrir gildistöku laga nr. 14/2019, var umfang aflandskrónueigna sem hér segir, eftir eignaflokkum:

Flokkur aflandskrónueigna	Markaðsverð (ma.kr.)
Innlán og innstæðubréf Seðlabankans	59,7
Ríkisskuldabréf, ríkisvíxlar og önnur bréf með ríkisábyrgð	15,1
Önnur verðbréf og hlutdeildarskírteini	8,4
Samtals	83,2

Í lok dags hinn 23. maí hafði heildarumfang aflandskrónueigna minnkað um sem nemur u.þ.b. 14,7 ma.kr., en þá var umfang þeirra eftirfarandi, eftir eignaflokkum:

Flokkur aflandskrónueigna	Markaðsverð (ma.kr.)
Innlán og innstæðubréf Seðlabankans	49,8
Ríkisskuldabréf, ríkisvíxlar og önnur bréf með ríkisábyrgð	13,4
Þar af ríkisskuldabréf	9,1
Þar af önnur bréf með ríkisábyrgð	4,3
Önnur verðbréf og hlutdeildarskírteini	5,4
Þar af hlutabréf	3,1
Þar af aðrar eignir	2,3
Samtals	68,5

2.	Hversu mikið af fyrrgreindum krónueignum eru enn til staðar í íslensku hagkerfi:

a.	í ríkisskuldabréfum,

b.	í hlutabréfum,

c.	í öðrum eignum (hverjum)?

Vísað er til svars við 1. tölul.

Flokkurinn Önnur verðbréf og hlutdeildarskírteini" skiptist í hlutabréf og aðrar eignir. Til annarra eigna teljast t.d. hlutdeildarskírteini sjóða, skuldabréf útgefin af einkaaðilum, og hvers kyns aðrir skuldagerningar sem falla undir e- og f-lið 1. tölul. 2. gr. laganna.